આજે ભાવનગરમાં પાટીદારોની રેલીને લઈને ચુસ્ત બંદોબસ્ત જોવા મળી રહ્યો છે. પોલીસે તમામ આધુનિક હથિયારોથી સજજ વાહનો અને ઉચ્ચ અધિકારીઓ SP, DYSP, LCB, સહિત SOG તથા SRPની 2 ટુકડી પણ તૈનાત કરી દેવામા આવી છે. શહેરમાં પ્રવેશતા તમામ માર્ગો પર બેરીકેટ્સ સાથે પોલીસનો મોટો કાફલો ખડકી દેવામાં આવ્યો છે. તેમજ શહેરમાં આવતા વાહનોને ચેક કરવામાં આવી રહ્યા છે. જીતુ વાઘાણીના અભિવાદન સમારોહ દરમિયાન જય પાટીદારની નારેબાજી થઈ હતી. અને તે સમયે પોલીસે કેટલાક યુવાનોની અટકાયત કરી હતી અને તે યુવાનોને પોલીસે માર માર્યો હોવાનો આરોપ લાગ્યો છે. અને કથિત રીતે પાટીદાર યુવાનોને માર મારનારા પોલીસ અધિકારો સામે કાર્યવાહીની માંગ ઉઠી છે.